รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามแผนการระบายน้ำ และสถานการณ์น้ำท่วมจากพายุและร่องมรสุมอย่างใกล้ชิด ให้หน่วยงานที่เกี่ยวข้องเรื่องน้ำประชาสัมพันธ์ให้ประชาชนเข้าใจสาเหตุ และแผนปฎิบัติการ
วันอังคารที่ 25 ตุลาคม 2565
โฆษกรัฐบาลเผย นายกฯ ติดตามแผนการระบายน้ํา และสถานการณ์น้ําท่วมจากพายุและร่องมรสุมอย่างใกล้ชิด ให้หน่วยงานที่เกี่ยวข้องเรื่องน้ําประชาสัมพันธ์ให้ประชาชนเข้าใจสาเหตุ และแผนปฎิบัติการ
โฆษกรัฐบาลเผย นายกฯ ติดตามแผนการระบายน้ํา และสถานการณ์น้ําท่วมจากพายุและร่องมรสุมอย่างใกล้ชิด ให้หน่วยงานที่เกี่ยวข้องเรื่องน้ําประชาสัมพันธ์ให้ประชาชนเข้าใจถึงสาเหตุ และแผนปฎิบัติการระบายน้ําอย่างต่อเนื่อง เร่งดูแลและบรรเทาความเดือดร้อนของประชาชน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจสอบ ติดตาม สั่งการเรื่องสถานการณ์น้ําในประเทศอย่างใกล้ชิด พร้อมได้กําชับทุกหน่วยงานที่เกี่ยวข้องให้เร่งดําเนินการระบายน้ํา พร้อมประชาสัมพันธ์ ทําความเข้าใจถึงสาเหตุน้ําท่วม ระบบการระบายน้ํา ให้ประชาชนเข้าใจ
โดยตั้งแต่ช่วงเดือนสิงหาคมที่ผ่านมา ประเทศไทยต้องเผชิญอิทธิพลจากพายุดีเปรสชั่นและร่องมรสุมหลายลูกด้วยกัน ส่งผลกระทบทําให้มีพื้นที่ประสบอุทกภัยแล้วในหลายจังหวัดทั่วประเทศ โดยปริมาณฝนสะสมทั้งประเทศ (1 มกราคม – 22 ตุลาคม) ในปี 2565 เฉลี่ยสะสม 1,755 มม. มีปริมาณน้อยกว่าในปี 2554 เล็กน้อย (-0.2%) ซึ่งเฉลี่ยสะสมที่ 1,778 มม.
ทั้งนี้ เกณฑ์ในการบริหารจัดการเขื่อนเจ้าพระยา เพื่อความปลอดภัยของเขื่อนและให้เกิดผลกระทบต่อประชาชนน้อยที่สุด ได้ดําเนินการดังนี้
(1) ควบคุมระดับน้ําหน้าเขื่อนเจ้าพระยา +17.50 ม. ถึง +17.70 ม. ระดับน้ําทะเลปานกลาง (รทก.) เพื่อลดการระบายน้ําผ่านเขื่อนเจ้าพระยา
(2) เพิ่มการรับน้ําเข้าคลองฝั่งตะวันออก และลดการระบายน้ําจากเขื่อนป่าสักฯ เพื่อลดระดับน้ําในแม่น้ําป่าสักก่อนลงสมทบแม่น้ําเจ้าพระยา
(3) ลดการรับน้ําเข้าคลองฝั่งตะวันตก เพื่อเร่งสูบน้ําออกจากพื้นที่ในทุ่ง หรือบริเวณพื้นที่ลุ่มต่ํา ก่อนออกอ่าวไทย และ
(4) ควบคุมปริมาณน้ําสถานี C.29A (บางไทร) ประมาณ 3,000 ลบ.ม./วินาที เพื่อบริหารความเสี่ยง ปริมาณน้ําไม่เกิน 3,500 ลบ.ม./วินาที
ซึ่งสาเหตุที่ระบายออกฝั่งตะวันออก และฝั่งตะวันตกได้น้อยในช่วงที่ผ่านมาพบว่า ต้นคลองใหญ่ ส่วนปลายคลองเล็ก ซึ่งต้นคลองไม่มีปัญหา แต่ปลายคลองมีน้ําท่วมอยู่แล้วจากปริมาณฝนตกในพื้นที่ รวมทั้งมี side flow มาเติม ทําให้เกิดน้ําล้นคลอง และคันคลองขาด และไม่สามารถใช้ในการควบคุมน้ําได้ โดยคลองชัยนาท–ป่าสัก มีความจุคลอง ที่ต้นคลอง 210 ลบ.ม./วินาที และปลายคลอง 120 ลบ.ม./วินาที จึงจําเป็นต้องเร่งระบายน้ําลงด้านท้ายของลุ่มน้ําเจ้าพระยาเพิ่มขึ้น ทําให้เกินศักยภาพของคันกั้นน้ําที่มีอยู่ในปัจจุบัน ส่งผลให้บางจุดเกิดน้ําล้น / คันขาด
โดยภายหลังน้ําลด กองอํานวยการน้ําแห่งชาติจะได้ประเมินและชี้เป้าพื้นที่ที่ระดับน้ําลดลง และแจ้งให้หน่วยงานที่เกี่ยวข้องเข้าช่วยเหลือในพื้นที่ อํานวยการ และประสานการปฏิบัติงานกับหน่วยงานในพื้นที่ เพื่อร่วมกันควบคุมป้องกัน แก้ไข ระงับหรือบรรเทาผลกระทบจากภาวะน้ําท่วมในพื้นที่ลุ่มน้ําจนกว่าสถานการณ์จะเข้าสู่ภาวะปกติ รวมทั้งดําเนินการฟื้นฟู จัดทําแผนชี้เป้าพื้นที่น้ําลด จัดทําแผนการระบายน้ําและเร่งสูบน้ํา และจัดทําแผนการจัดสรรน้ําเพื่อการเพาะปลูกในพื้นที่น้ําท่วม
“นายกรัฐมนตรีให้ความสําคัญกับการดําเนินการจัดการน้ําในประเทศมาอย่างต่อเนื่อง ประเมินสถานการณ์ ศึกษา เพื่อสั่งการหน่วยงานที่เกี่ยวข้องให้ดําเนินการเพื่อป้องกัน บรรเทา และลดผลกระทบที่จะเกิดจากปัญหาอุทกภัยอย่างทันท่วงที ซึ่งจากการลงพื้นที่ในช่วงที่ผ่านมา นายกรัฐมนตรีได้ติดตามแผนการระบายน้ํา และสถานการณ์น้ําท่วมจากพายุและร่องมรสุมต่างๆอย่างใกล้ชิด และได้สั่งการให้หน่วยงานที่เกี่ยวข้องเรื่องน้ําประชาสัมพันธ์ให้ประชาชนเข้าใจถึงสาเหตุ และแผนปฎิบัติการระบายน้ําอย่างต่อเนื่อง และที่สําคัญที่สุดคือการเร่งดูแล และให้ความช่วยเหลือประชาชนที่เดือดร้อนในทุกพื้นที่ที่ประสบเหตุน้ําท่วมอยู่ในขณะนี้” นายอนุชา กล่าว